
IGICE CYA 1





    
Soma Bibiliya Yawe: Bibiliya n’Iki?





    
Bibiliya n’Ijambo ry’Imana ryanditse. Ugomba kuteza Imbere ubushizi bw’amanga mur’iki gitabo gikomeye cy’ibihe byose kitwa Bibiliya. 


    Ariko mubanze kumenya yuko ari nta buhanuzi bwo mu byanditswe bubasha gusobanurwa uko umuntu wese yishakiye, kuko ari nta buhanuzi bwazanywe n’ubushake bw’umuntu, ahubwo abantu b’Imana bavugaga ibyavaga ku Mana bashorewe n’Umwuka Wera.


    2 Petero 1:20, 21


    1. Bibiliya n’ihishurirwa ry’ubuhanuzi.


    Bibiliya ihishura kamere y’Imana. Isobanura inkomoko y’umuntu. Itanga ubusobanuro bw’impamvu yo kubaho kw’umuntu kw’Isi.


    Ihishura iherezo ry’ahazaza h’ibyaremwe byose. Ikiruta byose, ihishura umugambi w’imbabazi z’Imana wo kuducungura.


    Ariko mubanze kumenya yuko ari NTA BUHANUZI BWO MU BYANDITSWE bubasha gusobanurwa uko umuntu wese yishakiye, kuko ari nta buhanuzi bwazanywe n’ubushake bw’umuntu, ahubwo abantu b’Imana bavugaga ibyavaga ku Mana bashorewe n’Umwuka Wera.


    2 Petero 1:20, 21


    Kera Imana YAVUGANIYE NA BA SOGOKURUZA MU KANWA K’ABAHANUZI mu bihe byinshi no mu buryo bwinshi, naho muri iyi minsi y’imperuka yavuganiye natwe mu kanwa k’Umwana wayo, uwo yashyiriyeho kuba umuragwa wa byose ari we yaremesheje isi.


    Abaheburayo 1:1, 2


    2. Bibiliya n’inkuru nziza y’agakiza.


    Ubutumwa bwiza kuri twe n’inkuru nziza y’Imbaraga zikiza za Kristo.Bibiliya yonyine nicyo gitabo cyerekana uko umuntu yakizwa. Bibiliya irimo Ubutumwa bw’agakiza k’iteka ryose ku bizera Kristo bose, no kurimbuka kw’iteka ryose ku bagomera ubutumwa bwiza bose.


    Erega ubutumwa bwiza ntibunkoza isoni: kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki,


    Abaroma 1:16


    3. Bibiliya n’ukuburira kw’Imana kuri twe.


    Bibiliya ntabwo ari ibiganiro by’ibitekerezo n’inama z’abantu. N’inyandiko z’ukuri zifite ubutware. Ukuri kuvugwa muri yo kurahambaye kandi ntikugibwaho impaka. Ubudasa bwa Bibiliya bushingiye cyane cyane ku bubasha n’ubutavogerwa bw’ukuri byayo.


    Ni cyo gituma dukwiriye kurushaho kugira umwete wo kwita ku byo twumvise, kugira ngo tudatembanwa tukabivamo. Mbese ubwo ijambo ryavugiwe mu kanwa k’abamarayika ryakomeye, kandi ibicumuro byose no kutaryumvira bikiturwa ingaruka ibikwiriye, TWEBWEHO TUZAROKOKA DUTE NITWIRENGAGIZA AGAKIZA GAKOMEYE GATYO, kabanje kuvugwa n’Umwami wacu natwe tukagahamirizwa n’abamwumvise, Imana ifatanije na bo guhamya ihamirisha ibimenyetso n’ibitangaza n’imirimo ikomeye y’uburyo bwinshi, n’impano z’Umwuka Wera zagabwe nk’uko yabishatse?


    Abaheburayo 2:1-4


    4. Bibiliya yuzuyemo amagambo y’impumeko.


    Ibi nibyo bitandukanya Bibiliya n’ibindi bitabo byose. Bibiliya ivuga ko ifite impumeko n’Imvugo ituruka ku Mana. Muyandi magambo, yanditswe n’Imana binyuze mu biganza by’abantu bapfa.


    IBYANDITSWE BYERA BYOSE BYAHUMETSWE N’IMANA kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka


    2 Timoteyo 3:16


    5. Bibiliya n’ubutumwa butyaye buturuka ku Mana


    Ibihumbi by’abantu birahinduka iyo babwiwe ukuri kwa Bibiliya koroheje. Nahinduwe n’Ijambo ry’Imana ubwo nahuraga naryo.


    Kuko IJAMBO RY’IMANA ARI RIZIMA, RIFITE IMBARAGA KANDI RIKAGIRA UBUGI buruta ubw’inkota zose, rigahinguranya ndetse kugeza ubwo rigabanya ubugingo n’umwuka, rikagabanya ingingo n’umusokōro kandi rikabangukira kugenzura ibyo umutima wibwira ukagambirira.


    Abaheburayo 4:12


    6. Bibiliya n’ubwenge bw’Imana bw’iterambere.


    Uburyo bw’Imana bwo guter’imbere ntabwo ar’ubw’ubwenge bw’abantu cyangwa amayeri yabo, ahubwo n’uburyo bunyuze mw’Ijambo rya Yo.


    Ibiri muri iki gitabo cy’amategeko ntukarorere kubihamisha akanwa kawe, ahubwo ujye ubitekereza ku manywa na nijoro kugira ngo ubone uko ukurikiza ibyanditswemo byose. NI HO UZAHIRWA MU NZIRA ZAWE, ukabashishwa byose.


    Yosuwa 1:8


    Mwana wanjye, ita ku magambo yanjye, Tegere ugutwi ibyo mvuga. Ntibive imbere y’amaso yawe, Ubikomeze mu mutima wawe imbere. Kuko ari byo bugingo bw’ababibonye, Bikaba umuze muke w’umubiri


    Imigani 4:20-22


    7. Bibiliya Isobanura inkomoko y’ibyaremwe, isi, izuba, ukwezi, inyenyeri n’imibumbe y’isi.


    Mbere na mbere IMANA YAREMYE IJURU N’ISI. Isi yari itagira ishusho, yariho ubusa busa, umwijima wari hejuru y’imuhengeri, maze Umwuka w’Imana yagendagendaga hejuru y’amazi


    Itangiriro 1:1-2


    8. Bibiliya ivuga ukuri kubyerekeye ahazaza, Ijuru, ikuzimu n’iby’itekaryose.


    MBONA ABAPFUYE, ABAKOMEYE N’ABOROHEJE BAHAGAZE IMBERE Y’IYO NTEBE, nuko ibitabo birabumburwa. Kandi n’ikindi gitabo kirabumburwa, ari cyo gitabo cy’ubugingo. Abapfuye bacirwa imanza z’ibyanditswe muri ibyo bitabo zikwiriye ibyo bakoze. Inyanja igarura abapfuye bo muri yo, Urupfu n’Ikuzimu bigarura abapfuye bo muri byo, bacirwa imanza zikwiriye ibyo umuntu wese yakoze. Urupfu n’Ikuzimu bijugunywa muri ya nyanja yaka umuriro. Iyo nyanja yaka umuriro ni yo rupfu rwa kabiri. Kandi umuntu wese utabonetse ko yanditswe muri cya gitabo cy’ubugingo, ajugunywa muri iyo nyanja yaka umuriro.


    Ibyahishuwe 20:12-15


    9. Bibiliya isobanura inkomoko y’umuntu.


    Uwiteka Imana irema umuntu mu mukungugu wo hasi, imuhumekera mu mazuru umwuka w’ubugingo, umuntu ahinduka ubugingo buzima.


    Itangiriro 2:7


    10. Bibiliya n’igitabo cy’amabwiriza yo gushyingiranwa.


    BAGORE, MUGANDUKIRE ABAGABO BANYU nk’uko mugandukira Umwami wacu, kuko umugabo ari we mutwe w’umugore we, nk’uko Kristo ari umutwe w’Itorero ari ryo mubiri we, ni na we Mukiza waryo. Ariko nk’uko Itorero rigandukira Kristo, abe ari ko abagore bagandukira abagabo babo muri byose. BAGABO, MUKUNDE ABAGORE BANYU nk’uko Kristo yakunze Itorero akaryitangira


    Abefeso 5:22-25


    11. Bibiliya n’inkuru nziza y’ibyerekeye kuri Yesu Kristo


    Tewofilo we: Muri cya gitabo cya mbere nanditse IBYO YESU YABANJE GUKORA NO KWIGISHA BYOSE, kugeza ku munsi yazamuriwe mu ijuru amaze gutegeka intumwa yatoranije, azitegekesha Umwuka Wera.


    Ibyakozwe 1:1-2


    Abari batumwe bari Abafarisayo. Nuko baramubaza bati “None ubatiriza iki, ko utari Kristo, ntube na Eliya, ntube na wa muhanuzi?”


    Yohana 1:24-25


    Nuko wandike ibyo ubonye n’ibiriho, n’ibiri bukurikireho hanyuma


    Ibyahishuwe 1:19


    12. Bibiliya nicyo gitabo gikomeye kuruta ibindi byose byanditswe. Gikubiyemo amateka, inkuru, imivugo, imigani, ibihimbano by’umwuka, inzandiko, amabwirza, amategeko, Imigani miremire, ibisakuzo, amahurizo, Ubuhanuzi, bituma kiba igitabo kidasanzwe mubitabo byose byigeze kwandikwa.


    13. Bibiliya igizwe n’ibitabo 66. Bimwe mur’ibyo bitabo ni binini cyane mugihe harimo nibitoya cyane.


    14. Bibiliya ivuga ku byaha by’abantu.


    Kandi ubwo banze kumenya Imana, ni cyo cyatumye Imana ibareka ngo bagire imitima yabaye akahebwe bakora ibidakwiriye. Buzuye gukiranirwa kose n’ububi, no kurarikira n’igomwa, buzuye n’ishyari n’ubwicanyi, n’intonganya n’ubugambanyi no gukina ku mubyimba, no gusebaniriza mu byongorerano, n’abatukana, n’abanga Imana n’abanyagasuzuguro, n’abirarira n’abahimba ibibi, n’abatumvira ababyeyi n’indakurwa ku izima, n’abava mu masezerano n’abadakunda ababo n’intababarira, nubwo bamenye iteka ry’Imana yuko abakora ibisa bityo bakwiriye gupfa, uretse kubikora ubwabo gusa bashima n’abandi babikora.


    Abaroma 1:28-32


    15. Bibiliya n’igitabo cy’ubuzima bwo munsi y’izuba


    Ibyahozeho ni byo bizongera kubaho, kandi ibyakozwe ni byo bizongera gukorwa, nta cyadutse munsi y’ijuru


    Umubwiriza 1:9


    Nabonye imirimo yose ikorerwa munsi y’ijuru, kandi mbona byose ari ubusa, ni nko kwiruka inyuma y’umuyaga.


    Umubwiriza 1:14


    Ujye wibuka Umuremyi wawe mu minsi y’ubusore bwawe, iminsi mibiitaraza n’imyaka itaragera, ubwo uzaba uvuga uti “Sinejejwe na byo.”


    Umubwiriza 12:1


    16. Bibiliya Ikoreshwa kandi Ifite akamaro mu bihugu byose byo kw’isi.


    N’igitabo amahanga yose, amoko yose n’Ibihugu byose byisangamo. Ntabwo ari ikintu cyakirwa n’abantu bamwe gusa cyangwa ishyanga rimwe gusa.


    Nenda ako gatabo, ngakura mu intoki za marayika ndagaconshomera. Mu kanwa kanjye karyohera nk’ubuki, ariko maze kukarya mu nda yanjye harasharirirwa. Arambwira ati “Ukwiriye kongera GUHANURA IBY’AMOKO MENSHI N’AMAHANGA MENSHI, N’INDIMI NYINSHI N’ABAMI BENSHI.”


    Ibyahishuwe 10:10-11


    17. Bibiriya irakoreshwa kandi ihorana agaciro mu binyejana byose.


    Ijuru n’isi bizashira, ariko amagambo yanjye ntazashira na hato.


    Luka 21:33


    18. Bibiliya n’igitabo gifite imbaraga gihindura ubuzima.


    Bibiriya s’inzaratsi, imitsindo, umubavu cyangwa ikindi cyakora ibitangaza ubwacyo, Bibiliya s’uko ivuga: ivuga ko iyo umuntu ayisomye akayiga neza, maze agashyira mu bikorwa ibyo yigishijwe azabona ibitangaza bikoreka mu buzima bwe mur’iki gihe no mu gihe kizaza. (Yesaya 28:9-11).


    19. Bibiliya nyabwo yanditswe muburyo bw’uruhererekane ariko irahura neza. Yagiye itangwa gake gake hano na hariya mu binyejana cumi n’umunani (Yesaya 28:9-11): ariko n’ubwo byagenze bityo, ifite ubumwe bwayo bukwiye neza.


    Azigisha nde ubwenge? Kandi uwo azamenyesha ubutumwa ni nde? Ni abavuye ku ibere bacutse? Kuko ibye ari ugutoza itegeko rikurikirwa n’irindi, itegeko ku itegeko, umurongo ku murongo, n’umurongo ku murongo, AHA BIKEYA, HARIYA BIKEYA. Ahubwo azavuganira n’ubu bwoko mu kanwa k’abanyamahanga b’urundi rurimi,


    Yesaya 28:9-11

